Transfer de bani fără IBAN: Vei putea trimite bani prin numărul de telefon.
Un nou serviciu va face posibil transferul de bani prin numărul de telefon. Alegi un nume din agenda telefonului și trimiți bani în câteva secunde. O opțiune asemănătoare e deja valabilă doar între conturi la aceeași bancă.
Un simplu transfer de bani îți poate lua ceva timp, mai ales dacă aștepți să primești IBAN-ul, numele băncii și numele destinatarului. În scurt timp o să uităm procedura asta.Numărul de telefon ar putea să devină noul cod IBAN, mulțumită unui serviciu propus băncilor de Transford, Operatorul sistemului electronic de plăţi din România.Practic îți alegi din agendă persoana căreia vrei să-i trimiți bani și autorizezi transferul cu amprenta sau un cod ales de tine.Opțiunea există deja pe două aplicații bancare, însă e valabilă doar pentru conturi la aceeași bancă.Scopul serviciului este să elimine aceste bariere și să poți să transferi către orice bancă, în cel mai scurt timp.